La III Carrera Solidària a favor d'Unicef se celebrarà el pròxim 16 de decembre
05 de desembre 2018

  

La III Carrera Solidària a favor d'Unicef ‘Pels drets de la infància’, ajornada per la pluja, es durà a terme en el Port de Sagunt el diumenge 16 de desembre. La carrera tindrà la seua eixida en el Casino de la Gerència i tindrà una versió familiar de 2,5 km i una altra competitiva de 5 km. La carrera, com tots els anys, està organitzada per la regidoria de Joventut, amb la col·laboració dels grups motors del Casal Jove (tant Consell d'Infància i DinaKids com HR Jove i Corresponsals), la regidoria d'Esports i els clubs d'atletisme local (Atletisme Sagunt, Club Camp de Morvedre i CAEM).

A més, col·laboran les empreses Cronometra, Carrefour, que farà publicitat en les seues instal·lacions i aigua per al avituallament, Frit Ravich, amb caramels per a la bossa de corredor, a més de Panaria amb donuts per al avituallament de l'arribada, Arròs Dacsa amb les tanques, a més d'UNICEF.

  

La carrera familiar començarà a les 12 hores i es tracta d'una carrera no competitiva, per la qual cosa el recorregut pot gaudir-se corrent, caminant, amb carro de bebè, cadira de rodes, patins, mascota, bicicleta, etcètera. 

  

Por su part, la carrera de 5k competitiva té un cost de 7 euros, dels quals 4’69 euros aniran destinats als projectes d'UNICEF. La carrera familiar serà de 2’5k i inclou la inscripció, per 7 euros, d'un adult i un menor. D'estos 7 euros, 5’3 euros aniran destinats a projectes d'UNICEF. Les inscripcions inclouen bossa de corredor. 

  

L'objectiu d’esta activitat és doble: d'una banda, que els xiquets participen i celebren el dia dels seus drets, i d'altra banda, donar els diners a Unicef. A més de la carrera de 2’5 km i la de 5 km, hi haurà activitats infantils tant en el carrer com en el propi recinte del Casino de la Gerència (inflables, tallers, pintacares, etc.) d'11 a 14 hores, així com també un concert de música a les 12.30 hores a càrrec de Marieta Ganduleta. Este espectacle és un projecte d'estimulació lectora a través de la música. Es tracta d'un homenatge al món dels contes, a la cultura popular valenciana, a la fantasia i a la imaginació, amb un repertori musical allunyat dels tòpics de la música infantil i aposta per un gènere familiar i modern, en el qual xicotets i grans se senten còmodes. Les seues cançons ens recordaran a clàssics de la música com Roy Orbison, Johnny Cash o Tom Waits. Així doncs, ja tenim els ingredients ideals per a explicar la divertida i única història de Marieta Ganduleta.

  

Hi haurà medalles per a tots els corredors/es menors d'edat participants en la carrera de 2’5, així com trofeus per als vencedors de la carrera de 5k i per al club esportiu més nombrós.

  

Cal recordar que Sagunt va ser nomenada l'any passat Ciutat Amiga de la Infància per Unicef. D'altra banda, al novembre té lloc el Dia Universal de la Infància. L'Assemblea General de l'ONU va recomanar en 1954 destinar un dia a fomentar la fraternitat entre els xiquets i les xiquetes del món, i promoure el seu benestar amb activitats socials i culturals. ​

​

![](/media/2b4k1kg3/91_c_img_3797.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-16-de-decembre/ "Facebook")
*   [](http://twitter.com/share?url=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-16-de-decembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-16-de-decembre/ "Linked In")
*   [](mailto:?body=https://aytosagunto.es/va/actualitat/la-iii-carrera-solidaria-a-favor-d-unicef-se-celebrara-el-proxim-16-de-decembre/)